آوروپا بیرلیگی لیدرلری، بو گون، بلژیک'ین پایتختی بروکسل'ده، بریکسیت (اینگیلیستانین آوروپا بیرلیگیندن چیخیشی) ایجلاسیندا گؤروشه‌جک.
ایجلاسدا، اینگیلیستانین آوروپا بیرلیگیندن آیریلماسینا دایر موذاکیره‌لرده ایره‌لیلمه قیمتلن‌دیریله‌جک.
آیریلیق موقاویله‌سی متنی‌نین بریکسیت نتیجه‌سینده اورتایا چیخا‌جاق بوتون مسئله‌لرده حقوقی آیدین‌لیق تامین ائتمه‌سی نظرده توتولور.
راضی‌لاشماقلا، آوروپا بیرلیگی و اینگیلیستان وطنداش‌لاری‌نین، قارشی‌لیق‌لی اولا‌راق، یاشایان اؤلکه‌لرده ایشلمه‌یه، تحصیل آلماغا و سوسیال حاق‌لاردان ایستیفاده ائتمه‌یه داوام ائده بیلمه‌سی مقصدی گودور.
ایجلاس عرفه‌سینده راضی‌لاشا موناسیبتین سون مانع ده آرا‌دان قالدیرمیش گؤرونور.
ایسپانیا، جبل الطاریق مسئله‌سینی اینگیلیستان ایله بیرباشا موذاکیره ائتمه سؤزو آلدی. بریکسیت موقاویله‌سینی وئتو ائتمه تهدیدینی گئری چکدی.
اینگیلیستان ایله رازیلاشدیق‌لارینی قئید ائدن ایسپانیا باش ناظیری پدرو سانچز، بریکسیت سازیشینی دستکله‌یه‌جک‌لرینی دئییب.
سانچز-ین سونرا اینگیلیستان باش ناظیری ترزا می، مسئله‌یه دایر بیانات وئریب.
ایسپانیا ایله جبل الطاریق مسئله‌سینی اولوملو و آنلاییش‌لی شکیلده موذاکیره ائتدیک‌لرینی دئییب.
اینگیلیستان باش ناظیری، اؤلکه‌سی‌نین جبل الطاریق'ین حاکمیتی مسئله‌سینده موقعیتی‌نین دییشمدیگینی و دییشمیه'جگینی بیلدیریب.
اینگیلیستان، 23 ژوئن 2016دا کئچیریلن رفراندومدا آوروپا بیرلیگیندن آیریلما قراری آلمیشدی.
آوروپا بیرلیگی ایله اینگیلیستان آراسیندا ژوئن 2017ده باشلایان موذاکیره‌لرده طرف‌لر، اؤتن ایلین سونوندا اؤن راضیلیغا گلمیشدی.
اینگیلیستان، 29 مارس 2019دا آوروپا بیرلیگیندن رسمن آیریلا‌جاق.
